‘BLA-2দের শুনানিতে রাখতে হবে, না হলে বন্ধ থাকবে শুনানি’: অসিত মজুমদার

হুগলি: বিএলএ২ দের শুনানিতে রাখতে হবে। না হলে বন্ধ থাকবে শুনানি। সোমবার সকাল সাড়ে এগারোটা নাগাদ চুঁচুড়া-মগড়া ব্লক অফিসে এসআইআরের শুনানি বন্ধ (Stopped SIR Hearing) করে দিলেন তৃণমূল বিধায়ক অসিত মজুমদার (TMC MLA Asit Majumdar)। শুনানিতে আসা প্রচুর মানুষ তারা লাইন দিয়ে বাইরে দাঁড়িয়ে থাকেন। এদিন সকাল সাড়ে ১১ টা থেকে গেট বন্ধ থাকে। ব্যাপক উত্তেজনা ছড়ায় বিডিও অফিস চত্বরে। ঘটনাস্থলে আসে মগরা থানার পুলিশ।

আজ রাজ্যজুড়ে এসআইআর প্রক্রিয়ার জন্য শুনানি চলছে। চুঁচুড়া-মগড়া ব্লক অফিসেও আজকে শুনানির প্রক্রিয়া চলছিল। আচমকাই শুনানি বন্ধ করে দেন চুঁচুড়ার তৃণমূল বিধায়ক অসিত মজুমদার।তাঁর কথায়,’ প্রমাণ হয়নি এখনও পর্যন্ত।এটা নির্বাচন কমিশনের (Election Commission) জমিদারি। এই জমিদারি প্রথা আমরা চলতে দেব না।আমরা হেয়ারিং বন্ধ করেছি। যারা নাগরিক , ..২০০০ সালে নাম আছে, পাসপোর্ট আছে, পাসপোর্ট কী দেখে দিয়েছে। পাসপোর্ট মানেই ইন্ডিয়ান সিটিজেন, মিলিটারিতে চাকরি করেছে, তাঁদেরও হিয়ারিং ?!

আরও পড়ুন: শুভেন্দুর কনভয়ের ধাক্কায় গুরুতর আহত মা ও শিশু, চাঞ্চল্য এগরায়

বিধায়ক অসিত মজুমদার বলেন, আমরা এই ধরনের হেয়ারিং পদ্ধতির বিরুদ্ধে। যাকে তাকে যে কোন অবস্থায় হেয়ারিং করে দেওয়া হচ্ছে। যারা সরকারি কর্মচারী দীর্ঘদিন সরকারি কাজ করেছেন অবসর নিয়েছেন পেনশন পান তাদেরকে হিয়ারিং-এ ডাকা হচ্ছে। যারা পাসপোর্ট করেছে, যাদের ২০০২ এর ভোটার লিস্টে নাম রয়েছে তাদের হেয়ারিং এ টাকা হচ্ছে। এটা চরম অব্যবস্থা, মানুষের দুর্ভোগের শেষ নেই। অনেক বয়স্ক মানুষ আছে তারা লাইনে দীর্ঘক্ষণ দাঁড়িয়ে রয়েছে। আমাদের প্রশ্ন বিএলএটু তারা কেন হেয়ারিং এ থাকবে না। স্বচ্ছতা আনতে হলে বিএলএটুদের রাখতে হবে। বি এল এ টু দের না রেখে কোনও hearing করা যাবে না। বিএলএ২ থাকতে পারবে না এটা আমাদের কাছে লিখিত দিক। বিএলএটু টা থাকবে না মানুষের নাম বাদ হবে এটা চলবে না। একটাও জেনুইন ভোটারের নাম বাদ দেওয়া যাবে না। তার জন্য আমাদের নেতা অভিষেক বন্দ্যোপাধ্যায় এবং মমতা বন্দ্যোপাধ্যায় যেভাবে নির্দেশ দেবেন আমরা সেভাবে লড়বো।